Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: azt is kizárólag a hitelezési kockázat kezeléséről és tőkekövetelményéről szóló 196/2007. (VII. 30.) Korm. rendeletben (a
Paragraph Index: 516

4. oszlop T - az Szmt. 3. § (2) bekezdés 1. pont a) alpontja szerinti anyavállalat M - az Szmt. 3. § (2) bekezdés 1. pont b) alpontja szerinti anyavállalat V - az Szmt. 3. § (2) bekezdés 1. pont c) alpontja szerinti anyavállalat O - az Szmt. 3. § (2) bekezdés 1. pont d) alpontja szerinti anyavállalat F - a Hpt. 2. számú melléklete II. fejezet 1. pont a) alpontja szerinti befolyással rendelkezik Ö - a Hpt. 2. számú melléklete II. fejezet 1. pont b) alpontja szerinti befolyással rendelkezik A - a Hpt. 2. számú melléklete II. fejezet 1. pont c) alpontja szerinti befolyással rendelkezik R - a Hpt. 2. számú melléklete II. fejezet 1. pont d) alpontja szerinti befolyással rendelkezik C/ MiFID TREM tábla A tábla célja A MiFID 25. cikkének rendelkezései szerint a befektetési vállalkozásoknak (ideértve a befektetési szolgáltatási tevékenységet nyújtó hitelintézeteket és alapkezelőket is) jelentést kell küldeniük az illetékes hatóságok részére a szabályozott piacokra bevezetett pénzügyi eszközökre vonatkozóan végrehajtott ügyleteikről a lehető leghamarabb, de mindenképpen a következő munkanap zárása előtt. (A MiFID-ben előírt tranzakciós jelentési kötelezettség csak az EU tagországok területén működő szabályozott piacra vagy MTF-re bevezetett pénzügyi eszközökre terjed ki.) A jelentésküldés módját és adattartalmát részletesen a Bizottság 1287/2006/EK rendelete tartalmazza. A tranzakciós jelentések célja annak lehetővé tétele, hogy az illetékes hatóságok ellenőrizni tudják a befektetési vállalkozások tevékenységét (legkedvezőbb végrehajtás, bennfentes kereskedelem, piaci manipuláció), ezáltal biztosítva a szolgáltatók becsületes, tisztességes, hivatásszerű és a piac integritását elősegítő módon történő eljárását. A tábla kitöltése Egy ügylet akkor tartozik a MiFID hatálya alá, ha az ügylet tárgya szabályozott piacra, vagy MTF-re bevezetett pénzügyi eszköz. Az ügyletet végrehajtó vállalkozásra akkor vonatkoznak a MiFID előírásai, ha az ügyletet végrehajtó vállalkozás székhelye, illetve fióktelepe az EU-n belül van. Ebben az esetben az ügyletet végrehajtó vállalkozásnak kell jelentenie a tranzakciót. Ha viszont az ügyletet végrehajtó nem tartozik a MiFID hatálya alá, akkor a tranzakciós jelentésre a végrehajtási láncolatban álló utolsó olyan befektetési vállalkozás vagy fióktelep a kötelezett, amelynek székhelye még az Európai Unió területén van. A MiFID tranzakciós jelentésben az ügyfél az, akinek javára az ügyletet végrehajtották, partnernek pedig azt kell tekinteni, aki az ügylet végrehajtásában közreműködött. Ha az „ügyfél” oszlop nem értelmezhető, akkor ide is a „partner” oszlop értékét kell megadni, és fordítva. Az előbbiek alapján, a „partner”, az „ügyfél”, valamint a „kereskedési szerep” oszlopok néhány speciális esete:

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes